กฎกระทรวงกฎกระทรวงกำหนดเครื่องวัดที่อยู่ในบังคับแห่งพระราชบัญญัติมาตราชั่งตวงวัดพ.ศ. ๒๕๔๒ชนิด ลักษณะรายละเอียดของวัสดุที่ใช้ผลิต อัตราเผื่อเหลือเผื่อขาดและคำรับรองของเครื่องชั่งตวงวัดและหลักเกณฑ์และวิธีการจดทะเบียนเครื่องหมายเฉพาะตัว(ฉบับที่ ๒)พ.ศ. ๒๕๔๗[๑] อาศัยอำนาจตามความในมาตรา๕ มาตรา ๘ วรรคสอง มาตรา ๑๖ มาตรา ๒๖ มาตรา ๓๒ วรรคหนึ่ง และมาตรา ๓๓แห่งพระราชบัญญัติมาตราชั่งตวงวัด พ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงพาณิชย์ออกกฎกระทรวงไว้ ดังต่อไปนี้ข้อ๑ ให้เพิ่มความต่อไปนี้เป็น (๑/๑)ของข้อ ๗ แห่งกฎกระทรวงกำหนดเครื่องวัดที่อยู่ในบังคับแห่งพระราชบัญญัติมาตราชั่งตวงวัดพ.ศ. ๒๕๔๒ ชนิด ลักษณะ รายละเอียดของวัสดุที่ใช้ผลิต อัตราเผื่อเหลือเผื่อขาดและคำรับรองของเครื่องชั่งตวงวัดและหลักเกณฑ์และวิธีการจดทะเบียนเครื่องหมายเฉพาะตัว พ.ศ. ๒๕๔๖(๑/๑) เครื่องวัดความชื้นข้าว คือ เครื่องมือที่ใช้วัดหาค่าปริมาณความชื้นของข้าวขณะอยู่นิ่งแต่ไม่รวมถึงเครื่องวัดความชื้นข้าวที่ประกอบด้วยเครื่องชั่งและใช้ความร้อนจากหลอดไฟฟ้าในการไล่น้ำออกจากเมล็ดข้าวได้แก่(ก)เครื่องวัดที่แสดงค่าโดยตรง คือ เครื่องวัดที่แสดงผลของค่าปริมาณความชื้นได้โดยตรง(ข)เครื่องวัดที่ไม่แสดงค่าโดยตรง คือเครื่องวัดที่แสดงผลของการวัดเป็นค่าขั้นหมายมาตราสามัญก่อนที่จะพิจารณาหาค่าปริมาณความชื้นจากตารางแปลงค่าข้อ๒ ให้เพิ่มความต่อไปนี้เป็นส่วนที่๒/๑ เครื่องวัดความชื้นข้าว ของหมวด ๔ เครื่องวัด ข้อ ๕๕/๑ ข้อ ๕๕/๒ ข้อ ๕๕/๓ ข้อ๕๕/๔ ข้อ ๕๕/๕ และข้อ ๕๕/๖แห่งกฎกระทรวงกำหนดเครื่องวัดที่อยู่ในบังคับแห่งพระราชบัญญัติมาตราชั่งตวงวัดพ.ศ. ๒๕๔๒ ชนิด ลักษณะ รายละเอียดของวัสดุที่ใช้ผลิต อัตราเผื่อเหลือเผื่อขาดและคำรับรองของเครื่องชั่งตวงวัดและหลักเกณฑ์และวิธีการจดทะเบียนเครื่องหมายเฉพาะตัว พ.ศ. ๒๕๔๖ส่วนที่ ๒/๑เครื่องวัดความชื้นข้าว ข้อ๕๕/๑ ในส่วนนี้ข้าว หมายความว่า ข้าวเปลือก ข้าวสาร หรือข้าวกล้องตัวอย่าง หมายความว่าตัวอย่างข้าวที่ใช้วัดหาปริมาณความชื้นปริมาณความชื้น หมายความว่าร้อยละของน้ำหนักน้ำในตัวอย่างต่อน้ำหนักตัวอย่างตารางแปลงค่า หมายความว่า ตาราง กราฟ แอบะคัสหรือสไลด์รูล์ที่ใช้สำหรับแปลงค่าขั้นหมายมาตราสามัญที่แสดงโดยเครื่องวัดที่ไม่แสดงค่าโดยตรงเป็นค่าปริมาณความชื้นตารางแก้ไขค่า หมายความว่า ตาราง กราฟ แอบะคัสหรือสไลด์รูล์ ที่ใช้สำหรับแก้ไขค่าปริมาณความชื้นหรือค่าขั้นหมายมาตราสามัญที่แสดงโดยเครื่องวัดความชื้นข้าวเนื่องจากผลกระทบจากอุณหภูมิของตัวอย่าง หรือจากสภาวะแวดล้อมค่าขั้นหมายมาตรา หมายความว่าค่าของขั้นหมายมาตราที่แสดงเป็นหน่วยของปริมาณความชื้นของข้าวกรณีที่เป็นการแสดงค่าแบบแอนะล็อก คือ ค่าที่แตกต่างกันของขั้นหมายมาตราสองขั้นที่ติดต่อกันกรณีที่เป็นการแสดงค่าแบบดิจิทัลหรือในตารางแปลงค่าคือค่าที่แตกต่างกันของสองค่าที่ต่อเนื่องกันขั้นหมายมาตราสามัญ หมายความว่าค่าที่แสดงผลของการวัดของเครื่องวัดที่ไม่แสดงค่าโดยตรงก่อนพิจารณาค่าปริมาณความชื้นจากตารางแปลงค่าซึ่งค่านี้จะไม่แสดงหน่วยข้อ๕๕/๒ เครื่องวัดความชื้นข้าวต้องมีลักษณะดังต่อไปนี้(๑)เครื่องวัดต้องประกอบด้วยส่วนแสดงค่าหลักและอาจประกอบด้วยส่วนพิมพ์ค่าหลักด้วยก็ได้ในกรณีที่เครื่องวัดเป็นแบบเครื่องวัดที่แสดงค่าโดยตรงต้องแสดงผลของการวัดเป็นค่าปริมาณความชื้นและถ้าเครื่องวัดนี้ประกอบด้วยส่วนพิมพ์ค่าต้องพิมพ์ค่าเป็นค่าปริมาณความชื้นเช่นกันในกรณีที่เครื่องวัดเป็นแบบเครื่องวัดที่ไม่แสดงค่าโดยตรงผลลัพธ์ที่ได้หลังจากพิจารณาด้วยตารางแปลงค่าแล้วจะต้องแสดงผลของการวัดเป็นค่าปริมาณความชื้น(๒)ส่วนแสดงค่าแบบแอนะล็อก(ก)ความกว้างของขั้นหมายมาตราต้องไม่มากกว่าช่องว่างระหว่างขั้นหมายมาตรา(ข)ตัวชี้ค่าต้องมีขนาดความกว้างโดยประมาณเท่ากับความกว้างของขั้นหมายมาตรา(ค)ระยะห่างระหว่างตัวชี้ค่ากับระนาบของขั้นหมายมาตราต้องไม่เกิน ๕ มิลลิเมตร(ง)ถ้าตัวชี้ค่าและขั้นหมายมาตราอยู่ต่างระนาบกันปลายของตัวชี้ค่าต้องยื่นไปทับแนวขั้นหมายมาตรา(จ)ถ้าตัวชี้ค่าอยู่ระนาบเดียวกันกับขั้นหมายมาตราระยะห่างระหว่างปลายของตัวชี้ค่ากับปลายสุดของขั้นหมายมาตรา ต้องไม่เกิน ๑มิลลิเมตร(๓)ส่วนแสดงค่าแบบดิจิทัล(ก)ขนาดของตัวเลขที่แสดงค่าปริมาณความชื้นต้องมีความสูงไม่น้อยกว่า ๑๐ มิลลิเมตร(ข)แสดงค่าปริมาณความชื้นหรือขั้นหมายมาตราสามัญต่อเมื่อสิ้นสุดขั้นตอนการวัด(๔)เครื่องวัดที่มีส่วนพิมพ์ค่าต้องมีลักษณะดังต่อไปนี้ด้วย(ก)ต้องพิมพ์ค่าปริมาณความชื้นที่เป็นค่าปริมาณความชื้นที่วัดได้โดยตรงเท่านั้น(ข)ต้องไม่พิมพ์ค่าปริมาณความชื้นจนกว่าขั้นตอนการวัดได้ดำเนินการสิ้นสุดลง(ค)ต้องไม่พิมพ์ค่าปริมาณความชื้นเมื่อค่าปริมาณความชื้นของตัวอย่างมีค่าเกินพิสัยการวัดของเครื่องวัด(๕)เครื่องวัดต้องแสดงค่าได้ถูกต้องในพิสัยอุณหภูมิใช้งานของเครื่องวัดที่กำหนดโดยผู้ผลิตทั้งนี้พิสัยอุณหภูมิใช้งานของเครื่องวัดจะต้องไม่ต่ำกว่า ๒๐ องซาเซลเซียส(๖)เครื่องวัดที่มีส่วนตั้งศูนย์หรือกลไกปรับจุดทดสอบกลไกนั้นจะสามารถปรับได้ต่อเมื่อใช้อุปกรณ์ที่แยกส่วนออกจากกลไกเท่านั้นเว้นแต่เครื่องวัดที่จำเป็นต้องให้ผู้วัดดำเนินการปรับหาค่าที่เครื่องวัดวัดได้เองข้อ๕๕/๓ เครื่องวัดต้องแสดงรายละเอียดบนตัวเครื่องหรือแผ่นข้อมูลที่ติดกับตัวเครื่องเพิ่มเติมดังต่อไปนี้ด้วย(๑)ขนาดตัวอย่างที่ใช้วัดปริมาณความชื้นในแต่ละครั้ง(๒)พิสัยการวัดของเครื่อง(๓)พิสัยอุณหภูมิใช้งานของเครื่องข้อ๕๕/๔ เครื่องวัดที่มีการใช้ร่วมกับอุปกรณ์เสริมที่แยกออกจากเครื่องวัดต่างหากหรือที่ประกอบเข้ากับเครื่องวัดอุปกรณ์เสริมนี้ต้องมีความเหมาะสมและอยู่ในสภาพที่สมบูรณ์และต้องมีลักษณะดังต่อไปนี้(๑)เครื่องชั่งที่ใช้ชั่งเพื่อกำหนดปริมาณตัวอย่างทดสอบ ต้องมีค่าขั้นหมายมาตราไม่เกิน๑๐ กรัม โดยมีความคลาดเคลื่อนฝ่ายมากหรือฝ่ายน้อยไม่เกิน ๐.๕เท่าของค่าขั้นหมายมาตรา(๒)เครื่องวัดอุณหภูมิต้องเหมาะสมกับเครื่องวัดและมีค่าอ่านละเอียดได้ถึง ๐.๕องศาเซลเซียส(๓)ตารางแปลงค่าและตารางแก้ไขค่าสำหรับเครื่องวัดต้องมีรายละเอียดดังต่อไปนี้(ก)ชื่อและที่อยู่ หรือเครื่องหมายการค้าของผู้ผลิต(ข)ชนิด รุ่นที่ผลิต หรือรูปแบบของเครื่องวัด(ค)ปีที่พิมพ์ตาราง(ง)ชนิดของข้าวที่ใช้ตารางหาค่าปริมาณความชื้น(จ)ขอบเขตการใช้งาน(๔)เครื่องวัดต้องมีคู่มือการใช้งานแสดงรายละเอียดที่สำคัญของเครื่องวิธีการใช้เครื่องวัดและอุปกรณ์เสริมต่างๆข้อ๕๕/๕ เครื่องวัดที่แสดงค่าโดยตรงต้องมีลักษณะเพิ่มเติมดังต่อไปนี้ด้วย(๑)เครื่องวัดที่สามารถวัดปริมาณความชื้นของข้าวได้หลายชนิดต้องแสดงสัญลักษณ์หรือวิธีการวัดความชื้นของข้าวแต่ละชนิดไว้อย่างชัดเจนและเข้าใจง่าย(๒)ค่าขั้นหมายมาตราต่ำสุดของส่วนแสดงค่าหรือส่วนพิมพ์ค่าที่แสดงค่าหรือพิมพ์ค่าปริมาณความชื้นต้องไม่มากกว่า๐.๒ข้อ๕๕/๖ อัตราเผื่อเหลือเผื่อขาดของเครื่องวัดความชื้นข้าวให้มีทั้งฝ่ายมากและฝ่ายน้อยตามตารางดังต่อไปนี้แบบมาตราอัตราเผื่อเหลือเผื่อขาดสำหรับการให้คำรับรองชั้นแรกและการให้คำรับรองชั้นหลัง(ร้อยละ)สำหรับการตรวจสอบ(ร้อยละ)ข้าวมาตรฐาน ที่มีปริมาณความชื้น ไม่เกินร้อยละ ๑๖๐.๘๑.๐ข้าวมาตรฐาน ที่มีปริมาณความชื้น เกินร้อยละ ๑๖๐.๐๕ ของปริมาณความชื้นของแบบมาตราข้าวมาตรฐาน๐.๐๖ ของปริมาณความชื้นของแบบมาตราข้าวมาตรฐานเครื่องวัดความชื้นข้าว๐.๘๑.๐ข้อ๓ ให้ยกเลิกความในข้อ ๘๙แห่งกฎกระทรวงกำหนดเครื่องวัดที่อยู่ในบังคับแห่งพระราชบัญญัติมาตราชั่งตวงวัดพ.ศ. ๒๕๔๒ ชนิด ลักษณะ รายละเอียดของวัสดุที่ใช้ผลิต อัตราเผื่อเหลือเผื่อขาดและคำรับรองของเครื่องชั่งตวงวัดและหลักเกณฑ์และวิธีการจดทะเบียนเครื่องหมายเฉพาะตัว พ.ศ. ๒๕๔๖และให้ใช้ความต่อไปนี้แทนข้อ ๘๙ อายุคำรับรองของเครื่องชั่งตวงวัดให้เป็นไปตามตาราง ดังต่อไปนี้เครื่องชั่งตวงวัดอายุคำรับรอง(นับตั้งแต่วันที่ให้คำรับรอง)๑. เครื่องวัดความชื้นข้าว๒ ปี๒. มาตรวัดปริมาตรน้ำมันเชื้อเพลิงตามสถานีบริการ๒ ปี๓. มาตรวัดปริมาตรน้ำมันเชื้อเพลิงที่ใช้ในการขายส่ง๒ ปี๔. เครื่องชั่งไม่อัตโนมัติที่ติดตรึงกับที่ ซึ่งมีพิกัดกำลังตั้งแต่ ๒๐ เมตริกตันขึ้นไป๒ ปี๕. เครื่องชั่งตวงวัดทุกชนิดที่ให้คำรับรองโดยผู้ซ่อม๖๐ วันให้ไว้ ณ วันที่ ๒๘เมษายน พ.ศ. ๒๕๔๗วัฒนา เมืองสุขรัฐมนตรีว่าการกระทรวงพาณิชย์หมายเหตุ :-เหตุผลในการประกาศใช้กฎกระทรวงฉบับนี้ คือเนื่องจากปัจจุบันได้มีการนำเครื่องวัดความชื้นข้าวมาใช้เป็นเครื่องวัดหาค่าปริมาณความชื้นของข้าวเพื่อประโยชน์ในการคำนวณค่าตอบแทน ค่าภาษีและค่าธรรมเนียมสมควรกำหนดให้เครื่องวัดความชื้นข้าวเป็นชนิดของเครื่องวัดที่อยู่ในบังคับแห่งพระราชบัญญัติมาตราชั่งตวงวัดพ.ศ. ๒๕๔๒ ตลอดจนกำหนดลักษณะ อัตราเผื่อเหลือเผื่อขาดและอายุคำรับรองของเครื่องวัดความชื้นข้าว และโดยที่มาตรา ๘ วรรคสอง มาตรา ๑๖มาตรา ๒๖ มาตรา ๓๒ วรรคหนึ่ง และมาตรา ๓๓ บัญญัติให้กำหนดเครื่องวัดที่อยู่ในบังคับแห่งพระราชบัญญัติมาตราชั่งตวงวัด พ.ศ. ๒๕๔๒ลักษณะ อัตราเผื่อเหลือเผื่อขาด และอายุคำรับรองของเครื่องชั่งตวงวัดในกฎกระทรวงจึงจำเป็นต้องออกกฎกระทรวงนี้พรพิมล/พิมพ์๒๙ กรกฎาคม ๒๕๔๗พัชรินทร์/อรดา/ตรวจ๑๐ สิงหาคม ๒๕๔๗A+B[๑] ราชกิจจานุเบกษาเล่ม ๑๒๑/ตอนที่ ๓๘ ก/หน้า ๓๗/๑๗ มิถุนายน ๒๕๔๗